ئەلێکسی یەکەم

قەیسەر ئەلێکسی میخایلۆڤیچ (بە ئینگلیزی: Tsar Alexei Mikhailovich) (٩ی ئازاری ١٦٢٩ – ٢٩ی کانوونی دووەمی ١٦٧٦) دووەم ئیمپراتۆری ڕووسیا و فەرمانڕەوای بوو لە ساڵی ١٦٤٥ تا مردنی. شوێنی باوکی کۆچکردووی قەیسەر میخائیل فیدۆرۆڤیچ و دایکی یۆدۆکسیا سترێشنێڤا گرتەوە. یەکێک بوو لە پیاوە شارەزا و فێربووەکانی سەردەمی خۆی، و فەرمان و بەڵگەنامەی گرنگی نووسی. بەھۆی سروشتی ئارام و نەرم و نیانەوە پێی دەگوترا تیشاچی، بە واتای ئارامترین. لە سەردەمی حوکمڕانیدا شایەتحاڵی چالاکیی سیاسەتی دەرەوە و چاکسازی ناوخۆیی و دەرکردنی یاساکان بوو. ھەروەھا بەشێک لە دەسەڵاتە کەسییەکانی خۆی گواستەوە بۆ دوما. گرنگترین شت کە سەردەمی ئەو شاھیدی بوو، بەرپەرچدانەوەی ھێرشەکانی تاتارەکانی قرم بوو بۆ سەر ناوەندی وڵات، جگە لە یەکگرتنی ڕووسیا و ئۆکرانیا. لە کاتدراڵی فریشتەکان لە کرێملین بە خاک سپێردرا. لە نێو کوڕەکانیدا قەیسەر ئیڤان پێنجەم و قەیسەر پیتەری گەورە (یان پیتەری یەکەم) بوون، و قەیسەر فیۆدۆری سێیەم کوڕەکەی لە شوێنی گرتەوە.

 سەرچاوەکان 

پۆل:لەدایکبووانی ١٦٢٩
پۆل:مردووانی ١٦٧٦